**ΕΙΔΙΚΟΙ ΟΡΟΙ**

**Για την απευθείας ανάθεση υπηρεσίας κομμωτηρίου, προϋπολογιζόμενης δαπάνης 8.893,55€ χωρίς ΦΠΑ και 11.028,00€ συμπεριλαμβανομένου του Φ.Π.Α. με δικαίωμα προαίρεσης 2.668,06€ χωρίς ΦΠΑ και 3.308,40€ συμπεριλαμβανομένου του Φ.Π.Α.**

1. Οι ενδιαφερόμενοι οικονομικοί φορείς μπορούν να καταθέσουν την προσφορά τους για ένα ή περισσότερα ΤΜΗΜΑ της ζητούμενης υπηρεσίας. **Η προσφορά ισχύει μέχρι 31/12/2019.**
2. Θα προσφερθεί τιμή μονάδας (ανά κούρεμα) για την περιγραφόμενη υπηρεσία.
3. Η κατακύρωση της προμήθειας θα γίνει στον προσφέροντα τη χαμηλότερη τιμή ανά μονάδα (ανά κούρεμα) της ζητούμενης προμήθειας.
4. Η πραγματοποίηση της υπηρεσίας θα γίνεται στο κατάστημα του προμηθευτή τμηματικά, κατόπιν συνεννόησης με τη Δομή.
5. **Η προμήθεια θα ανατεθεί με τη διαδικασία της απευθείας ανάθεσης και με κριτήριο α) την χαμηλότερη τιμή ανά κούρεμα και β) την χιλιομετρική απόσταση του προσφέροντα από την Δομή ή τις Δομές για τις οποίες προσφέρει.**

|  |  |
| --- | --- |
| **ΔΟΜΗ ΦΙΛΟΞΕΝΙΑΣ** | **ΔΙΕΥΘΥΝΣΗ** |
| Ωραιοκάστρου Θεσσαλονίκης | Αγ. Δημητρίου 1-3 (Προέκταση Λεωφόρος Δημοκρατίας), ΤΚ 57013 Ωραιόκαστρο Θεσσαλονίκης, Τηλέφωνο: 2310694878 |
| Ταγαράδων Θεσσαλονίκης | 3η οδός Ταγαράδων, ΤΚ 57001 |
| Έλλη και Φρίξος Αλεξανδρούπολης | Κωνσταντινουπόλεως αριθ. 34, ΤΚ 68133, Αλεξανδρούπολη, 2ος όροφος, Τηλέφωνο: 2551181397 |
| Πυλαίας Θεσσαλονίκης | Τζον Κένεντι αριθ. 54, ΤΚ 55535 Πυλαία Θεσσαλονίκης, Τηλέφωνο: 2310341129 |
| Μακρινίτσας Βόλου | Μακρινίτσα Βόλου, ΤΚ 37011, Τηλέφωνο: 242809939 |
| Αθήνα | Μεγάλου Αλεξάνδρου 56, ΤΚ 10438 Μεταξουργείο Αθήνα |

1. Η προμήθεια θα ολοκληρωθεί με την πλήρη εκτέλεση του φυσικού και οικονομικού αντικειμένου της.
2. Η ΑΡΣΙΣ διατηρεί το δικαίωμα να αυξομειώσει την ποσότητα κατακύρωσης στα πλαίσια του προϋπολογισμού ή να διακόψει οποτεδήποτε και μονομερώς την προμήθεια, ανάλογα με τις ανάγκες της. Στην περίπτωση αυτή Ο ΠΡΟΜΗΘΕΥΤΗΣ δεν έχει δικαίωμα να απαιτήσει την εκτέλεση της προμήθειας μέχρι την κάλυψη του συνολικού προϋπολογισμού της.
3. Η σύμβαση προμήθειας μπορεί να τροποποιηθεί κατόπιν αιτήματος της ΑΡΣΙΣ και με τη σύμφωνη γνώμη του αναδόχου, κατά τα προβλεπόμενα στο ν. 4412/2016 περί προμηθειών του Δημοσίου.
4. Η εκχώρηση των υποχρεώσεων και των δικαιωμάτων του σε τρίτους ΑΠΑΓΟΡΕΥΕΤΑΙ.
5. **Η κατακύρωση της προμήθειας (ισχύει μόνο αν αφορά στη σύναψη σύμβασης αξίας άνω των 2.500,00 ευρώ χωρίς ΦΠΑ) γίνεται εφόσον ο ανάδοχος προσκομίσει στην ΑΡΣΙΣ, εντός προθεσμίας 10 ημερών από την σχετική ειδοποίησή του, τα παρακάτω δικαιολογητικά: 1) ποινικό μητρώο των νόμιμων εκπροσώπων του (ανάλογα με τη νομική μορφή του αναδόχου), 2) φορολογική ενημερότητα και 3) ασφαλιστική ενημερότητα (ανάλογα με τη νομική μορφή του αναδόχου)**
6. **Η ΑΡΣΙΣ θα καταβάλλει την αξία της υπηρεσίας, που θα πραγματοποιηθεί στα πλαίσια της παρούσας πρόσκλησης εντός εκατον είκοσι (120) ημερών ύστερα από την πραγματοποίηση της προμήθειας και την έκδοση από τον προμηθευτή των παρακάτω δικαιολογητικών πληρωμής:**
* Τιμολόγιο-Δελτίο Αποστολής, στο οποίο να αναγράφονται το είδος, η ποσότητα, η τιμή μονάδας, η συνολική αξία των ειδών και οι νόμιμες επιβαρύνσεις,
* Βεβαίωση μη οφειλής ασφαλιστικής ενημερότητας, σε ισχύ κατά την υποβολή της προσφοράς (για ασφαλιστικές εισφορές του προσωπικού),
* Υπεύθυνη δήλωση του νόμου 1599/86 με την οποία ο ανάδοχος δηλώνει αν και σε ποιους ασφαλιστικούς φορείς καταβάλει προσωπικές ασφαλιστικές εισφορές για τον ίδιο (αν είναι φυσικό πρόσωπο) ή για τους νόμιμους εκπροσώπους του (αν είναι νομικό πρόσωπο)
* Φορολογική ενημερότητα σε ισχύ κατά την υποβολή της προσφοράς, (σε περίπτωση που το σύνολο των τιμολογίων είναι άνω των 1.500,00€ μικτά),

ή

Βεβαίωση φορολογικής οφειλής (σε περίπτωση μη απόδοσης των ληξιπρόθεσμων φορολογικών οφειλών),

* Ποινικό μητρώο (σε περίπτωση που το σύνολο των τιμολογίων είναι άνω των 2.500,00€ μικτά).
1. Τον προμηθευτή βαρύνουν οι νόμιμες κρατήσεις όπως αυτές ισχύουν κατά την ημέρα υπογραφής της σύμβασης.
2. Οι παραπάνω όροι θεωρούνται δεσμευτικοί, με ποινή απόρριψης της προσφοράς σε περίπτωση μη συμμόρφωσης σε κάποιον από αυτούς.